Edvins Bends

Edvins Bends (;  — IM Edwin Bhend gestorben) bija Šveices starptautiskais meistars šahā (1960).

 Biogrāfija 
Daudzkārtējs Šveices šaha čempionātu dalībnieks. Lielāko panākumu guvis 1966. gadā Lugāno, kad kļuvis par Šveices šaha čempionāta uzvarētāju.Ehrentafel Herren Divas reizes piedalījies Pasaules šaha čempiona nosaukuma izcīņas cikla zonas turnīros (1954, 1964). 1955. gadā dalījis pirmo vietu Zagrebas starptautiskajā šaha turnīrā.

Pārstāvējis Šveices komandu lielākajos komandu šaha turnīros:
 Pasaules šaha olimpiādē piedalījies 10 reizes (1952-1958, 1964-1968, 1972, 1978, 1982). Individuālajā vērtējumā izcīnījis sudraba (1954) medaļu;OlimpBase :: Men's Chess Olympiads :: Edwin Bhend
 Eiropas komandu šaha čempionātā piedalījies 1973. gadā;OlimpBase :: European Men's Team Chess Championship :: Edwin Bhend
 Klāras Benediktas kausa izcīņās piedalījies 11 reizes (1955-1959, 1961, 1963-1965, 1970, 1972). Komandu vērtējumā izcīnījis zelta (1958) un sudraba (1955) medaļas, bet individuālajā vērtējumā izcīnījis zelta (1959) medaļu.OlimpBase :: Clare Benedict Chess Cup :: Edwin Bhend

Par panākumiem turnīros FIDE 1960. gadā Bendam piešķīrusi starptautiskā meistara (IM) nosaukumu.

Aktīvs senioru šaha turnīru dalībnieks. 1994. gadā izcīnījis 7. vietu Pasaules šaha čempionātā senioriem vecuma grupā virs 60 gadiem. 2009. gadā uzvarējis Šveices individuālajā senioru šaha čempionātā. 2010. gadā bijis otrais Lihtenšteinas senioru šaha turnīrā Liechtensteiner Senior - OPEN, kurā uzvarējis Jānis Klovāns.Liechtensteiner Senior-OPEN, Triesen 2010

 Atsauces 

 Ārējās saites 

Kategorija:1931. gadā dzimušie
Kategorija:2025. gadā mirušie
Kategorija:Cīrihes kantonā dzimušie
Kategorija:Šveices šahisti